АҞӘА, мшаԥы 2 - Sputnik. Урыстәыла ахада ипресс-маӡаныҟәгаҩ Дмитри Песков дақәыӡбеит аҿагыларатә акциа аиҿкааҩцәеи алахәылацәеи рхымҩаԥгашьа, даргьы екстремист милаҭеилыхыҩцәоуп ҳәа рхиҳәааит.
Убри аан иазгәеиҭеит Москва ари ахҭыс хаҭала ажурналист изырхоуп ҳәа ишамԥхьаӡо. Абри атәы аанацҳауеит РИА Новости.
Песков урыстәылаа адырра риҭоит Қырҭтәыла дара рзы ишәарҭоу ҭыԥны ишыҟоу.
"Сара иааидкыланы урыстәылатәи атәылауаа рыӡбахә салацәажәоит. Уа иҟаз Познер имацара иакәмызт", — иҳәоит Кремль ахаҭарнак.
Иара убри аамҭазы Песков иазгәеиҭеит ахәшьарагьы аиҭеит Қырҭтәыла аԥыза-министр аҿагыларатә акциа мҩаԥызгаз дахрықәыӡбаз, Кремль урыстәылатәи атәылауаа ршәарҭадара еиҿызкааз аполициа аусзуҩцәа рхымҩаԥгашьа ҭабуп ҳәа шазырҳәо.
Урыстәылатәи ажурналист Владимир Познер, мшаԥы 1 азы 87 шықәса ихыҵра Қарҭ иазгәеиҭарц иҩызцәа иманы днеит.
Ахашаҽны ақалақь аҿы амитинг аҿы еизаз Познер Қырҭтәыла акзаара азхеиҵом, ара дыҟамзароуп ҳәа иқәгылеит. Хаҭала иазааҭгылан Познер Аԥсны ахаангьы Қырҭтәыла иатәхом ҳәа иҟаиҵахьаз аҳәамҭа.
Аԥшьашаҽны Познер Урыстәылаҟа дхынҳәит.
Иара убас шәаԥхьар ҟалоит: